கேள்வி: கே லூசாக்கின் விதி - கன அளவுகளின் அடிப்படையிலான வாயுக்களின் கூடுகை விதி பற்றி நீங்கள் என்ன அறிந்துள்ளீர்கள்?
பதில்: படிமம்:Law_of_combining_volumes.svg கன அளவின் அடிப்படையிலான வாயுக்களின் கூடுகை விதியானது, ”வாயுக்கள் ஒன்றொடொன்று வினைபுரிந்து வாயுக்களையே விளைபொருளாகத் தரும் வினையில், எல்லா கன அளவுகளும் ஒரே வெப்பநிலை மற்றும் அழுத்தத்தில் அளக்கப்படுமேயானால், ”வினைபடு வாயுக்களின் கன அளவுகள் மற்றும் வினை விளை பொருட்களின் கன அளவுகள் இவற்றுக்கிடையேயான விகிதமானது எளிய முழு எண்கள் வடிவத்திலேயே இருக்கும்”. உதாரணமாக, 2 பங்கு கன அளவுள்ள ஐதரசனானது 1 பங்கு கன அளவுள்ள ஆக்சிசனுடன் வினைபுரிந்து 2 பங்கு கன அளவுள்ள வாயு நிலை நீரைக் கொடுக்கும் என்பதை கே லுாசாக் கண்டறிந்தார். கே லூசாக்கின் முடிவுகளின் அடிப்படையில், ஒரே வெப்பநிலை மற்றும் அழுத்தத்தில் சம கன அளவுள்ள வாயுக்கள் சம எண்ணிக்கையிலான மூலக்கூறுகளையே கொண்டிருக்கும் என்ற கருத்தினை உடைய அவகாதரோவின் விதியை அமேடியோ அவகாதரோ வெளியிட்டார். அவகாதரோவின் இந்தக் கருதுகோள் முன்னதாகக் கூறப்பட்ட முடிவிற்கு இவ்வாறு பொருள் தருகிறது: :2 பங்கு கன அளவுடைய ஐதரசன் + 1 பங்கு கன அளவுடைய ஆக்சிசன் = 2 பங்கு கன அளவுடைய வாயு நிலை நீர் இது பின்வருமாறும் கருதப்படலாம். :2 மூலக்கூறுகள் ஐதரசன் + 1 மூலக்கூறு ஆக்சிசன் = 2 மூலக்கூறுகள் நீர். 1808 ஆம் ஆண்டில் சோசப் லூயிசு கே லூசாக் வாயுக்களின் கூடுகை விதியை உலகிற்கு அறிவித்தார்.Gay-Lussac (1809) [https://books.google.com/books?id=hnJKAAAAYAAJ&pg=PA207#v=onepage&q&f=false "Mémoire sur la combinaison des substances gazeuses, les unes avec les autres"] (Memoir on the combination of gaseous substances with each other), ''Mémoires de la Société d'Arcueil'' 2: 207–234. Available in English at: [http://web.lemoyne.edu/~giunta/gaylussac.html Le Moyne College]. இருப்பினும், 1860 ஆம் ஆண்டில் நடைபெற்ற முதல் சர்வதேச வேதியியல் மாநாட்டில் இத்தாலிய வேதியியலாளர் இஸ்டனிசுலா கன்னிசாரோ திருப்திகரமாக விளக்கப்படும் வரை அவகாதரோவின் கற்பிதக் கொள்கையானது மற்ற வேதியியலாளர்களால் ஏற்றுக்கொள்ளப்படாமலேயே இருந்தது.